title: Komisjoni direktiiv 2010/20/EL, 9. märts 2010 , millega muudetakse nõukogu direktiivi 91/414/EMÜ, et jätta loetelust välja toimeaine tolüülfluaniid ning tühistada seda ainet sisaldavatele taimekaitsevahenditele antud load (EMPs kohaldatav tekst)

text:
               10.3.2010

               ET

               Euroopa Liidu Teataja

               L 60/20

         KOMISJONI DIREKTIIV 2010/20/EL,
   9. märts 2010,
   millega muudetakse nõukogu direktiivi 91/414/EMÜ, et jätta loetelust välja toimeaine tolüülfluaniid ning tühistada seda ainet sisaldavatele taimekaitsevahenditele antud load
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõike 1 kolmandat taanet,
   ning arvestades järgmist:

               (1)

               Tolüülfluaniid on kantud direktiivi 91/414/EMÜ I lisasse, kus on loetletud taimekaitsevahendites kasutada lubatud toimeained.

               (2)

               Komisjoni 4. mai 2007. aasta otsusega 2007/322/EÜ (millega kehtestatakse kaitsemeetmed tolüülfluaniidi sisaldavate taimekaitsevahendite kasutamise suhtes seoses joogivee saastumisega) (2) on sätestatud, et liikmesriigid, kes kasutavad joogivee puhastamiseks osooni, peavad keelama tolüülfluaniidi mis tahes kasutuse, mis võib põhjustada joogivee saastumise nitrosamiinidega. Meetme kohaldamise tõi kaasa avastus, et sel viisil puhastamise käigus võib kõnealuse toimeaine metaboliit N,N-dimetüülsulfamiid muutuda nitrosamiinideks, mis on ohtlikud inimeste tervisele.

               (3)

               Otsuse 2007/322/EÜ kohaselt peavad liikmesriigid samuti tagama, et teavitaja, kelle taotluse põhjal tolüülfluaniid direktiivi 91/414/EMÜ I lisasse kanti, esitaks uuringud selle toimeaine leostumisomaduste ja nitrosamiinide teket välistavate tingimuste kohta.

               (4)

               5. juulil 2007 esitas teavitaja Bayer CropScience referentliikmesriigile nõutud uuringud, sh uuringud ja andmed metaboliidi N,N-dimetüülsulfamiidi füüsilise, keemilise ja toksikoloogilise arengu ja toime ning ökotoksikoloogiliste omaduste kohta.

               (5)

               20. veebruaril 2008 esitas referentliikmesriik komisjonile kõnealuseid uuringuid ja andmeid käsitleva hinnangu, mis lisati hindamisaruandele. 22. jaanuaril 2010 vaatasid liikmesriigid ja komisjon kõnealuse hindamisaruande toiduahela ja loomatervishoiu alalises komitees läbi.

               (6)

               Hinnangus oli jõutud järeldusele, et tolüülfluaniidi leostumisomaduste ja nitrosamiinide tekkega seotud probleeme ei ole võimalik välistada. Lisaks leiti, et tolüülfluaniidi sisaldavate taimekaitsevahendite kasutamine võib põhjustada metaboliidi N,N-dimetüülsulfamiidi lubamatult suure sisalduse põhjavees. Seepärast jõuti järeldusele, et tolüülfluaniid ei vasta enam direktiivi 91/414/EMÜ artikli 5 lõike 1 punktides a ja b sätestatud tingimustele.

               (7)

               Teavitaja esitas oma märkused hindamisaruandele lisatud hinnangu kohta. Nende märkustega tegeldi põhjalikult. Vaatamata teavitaja esitatud väidetele jäid eespool nimetatud probleemid lahendamata ning edastatud teabe põhjal koostatud hinnangutest ei saa järeldada, et tolüülfluaniidi sisaldavad taimekaitsevahendid võiksid kavandatud kasutustingimustes üldiselt vastata direktiivi 91/414/EMÜ artikli 5 lõike 1 punktides a ja b sätestatud nõuetele.

               (8)

               Seepärast tuleks tolüülfluaniid direktiivi 91/414/EMÜ I lisast välja jätta.

               (9)

               Tuleks võtta meetmed, tagamaks, et tolüülfluaniidi sisaldavate taimekaitsevahendite kehtivad load tühistatakse kindlaksmääratud ajavahemiku jooksul võimalikult kiiresti, et neid ei pikendata ning et selliste toodete jaoks uusi lubasid ei anta.

               (10)

               Võttes arvesse kõnealuse toimeainega kaasnevate ohtude olemust, peab ajapikendus, mille liikmesriigid annavad olemasolevate tolüülfluaniidi sisaldavate taimekaitsevahendite kõrvaldamiseks, hoiustamiseks, turulelaskmiseks ja kasutamiseks, olema võimalikult lühike ja lõppema hiljemalt üks aasta pärast käesoleva direktiivi jõustumist.

               (11)

               Käesolev direktiiv ei piira tolüülfluaniidi kohta taotluse esitamist vastavalt direktiivi 91/414/EMÜ artikli 6 lõikele 2 seoses selle võimaliku kandmisega kõnealuse direktiivi I lisasse.

               (12)

               Käesoleva direktiiviga ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisas jäetakse välja tolüülfluaniidi käsitlev 122. rida.
   Artikkel 2
   Liikmesriigid võtavad vastu ja avaldavad hiljemalt 31. augustiks 2010 käesoleva direktiivi järgimiseks vajalikud õigus- ja haldusnormid. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. septembrist 2010.
   Kui liikmesriigid võtavad need õigus- ja haldusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   Liikmesriigid tagavad, et

               a)

               tolüülfluaniidi sisaldavate taimekaitsevahendite load tühistatakse hiljemalt 30. novembriks 2010;

               b)

               alates 1. detsembrist 2010 tolüülfluaniidi sisaldavatele taimekaitsevahenditele lubasid ei anta ega pikendata.

         Artikkel 4
   Ajapikendus, mille liikmesriigid annavad vastavalt direktiivi 91/414/EMÜ artikli 4 lõikele 6, peab olema võimalikult lühike ja lõppema hiljemalt 31. mail 2011.
   Artikkel 5
   Käesolev direktiiv jõustub 1. juunil 2010.
   Artikkel 6
   Käesolev direktiiv on adresseeritud liikmesriikidele.

      Brüssel, 9. märts 2010

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  ELT L 119, 9.5.2007, lk 49.


title: Euroopa Parlamendi ja nõukogu direktiiv 2005/84/EÜ,  14. detsember 2005 , millega muudetakse 22. korda nõukogu direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega (ftalaadid mänguasjades ja lapsehooldusvahendites)

text:
               27.12.2005

               ET

               Euroopa Liidu Teataja

               L 344/40

      EUROOPA PARLAMENDI JA NÕUKOGU DIREKTIIV 2005/84/EÜ,
   14. detsember 2005,
   millega muudetakse 22. korda nõukogu direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega (ftalaadid mänguasjades ja lapsehooldusvahendites)
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 95,
   võttes arvesse komisjoni ettepanekut, (1)

   võttes arvesse Euroopa majandus- ja sotsiaalkomitee arvamust, (2)

   toimides asutamislepingu artiklis 251 sätestatud korras, (3)

   ning arvestades järgmist:

               (1)

               Asutamislepingu artiklis 14 sätestatakse sisepiirideta ala, kus on tagatud kaupade, isikute, teenuste ja kapitali vaba liikumine.

               (2)

               Töö siseturu väljaarendamisel peaks parandama elukvaliteeti, tervisekaitset ja tarbijakaitset. Käesolev direktiiv vastab nõudele tagada kõikide ühenduse poliitikate ja meetmete määratlemisel ja rakendamisel tervisekaitse ja tarbijakaitse kõrge tase.

               (3)

               Teatud ftalaatide kasutamine plastifitseeritud materjalist valmistatud või plastifitseeritud materjalist valmistatud komponente sisaldavates mänguasjades ja lapsehooldusvahendites peaks olema keelatud, kuna teatud ftalaadid on või võivad olla ohtlikud laste tervisele. Mänguasjad ja lapsehooldusvahendid, mida saab suhu panna, kuigi need pole selleks mõeldud, võivad teatud tingimustel väikelaste tervisele ohtlikud olla, kui need on valmistatud plastifitseeritud materjalist või kui neil on plastifitseeritud materjalist osi, mis sisaldavad teatud ftalaate.

               (4)

               Toksilisuse, ökotoksilisuse ja keskkonna teaduskomitee (SCTEE) on pärast komisjoni järelepärimist esitanud arvamuse kõnealuste ftalaatide tekitatavate terviseohtude kohta.

               (5)

               Komisjoni 1. juuli 1998. aasta soovitusega 98/485/EÜ mänguasjade ja lapsehooldusvahendite kohta, mis on ette nähtud suhu panemiseks alla kolmeaastastele lastele ja mis on valmistatud teatud ftalaate sisaldavast pehmest PVC-st, (4) kutsutakse liikmesriike üles võtma meetmeid, et tagada laste tervise kaitse kõrge tase seoses kõnealuste toodetega.

               (6)

               Alates 1999. aastast on kuue ftalaadi kasutamine alla kolmeaastastele lastele suhu panemiseks ette nähtud mänguasjades ja lapsehooldusvahendites ajutiselt Euroopa Liidu tasandil keelatud, tulenevalt komisjoni otsusest 1999/815/EÜ (5) nõukogu 29. juuni 1992. aasta direktiivi 92/59/EMÜ (üldise tooteohutuse kohta) (6) raames. Kõnealust otsust uuendatakse regulaarselt.

               (7)

               Teatud liikmesriikide poolt juba vastu võetud piirangud mänguasjade ja lapsehooldusvahendite turuleviimise kohta nende ftalaadisisalduse tõttu mõjutavad otseselt siseturu väljakujunemist ja toimimist. Seetõttu on vajalik ühtlustada liikmesriikide õigusaktid kõnealuses valdkonnas ja sellest tulenevalt muuta direktiivi 76/769/EMÜ (7) I lisa.

               (8)

               Seal, kus teaduslik hindamine ei võimalda ohtu piisava täpsusega määrata, tuleks rakendada ettevaatuspõhimõtet, et kindlustada tervisekaitse kõrge tase, eelkõige laste suhtes.

               (9)

               Laste arenevad organismid on eriti vastuvõtlikud reproduktiivtoksilistele ainetele. Sel põhjusel tuleks vähendada nii palju kui võimalik laste kokkupuudet kõikide reaalselt välditavate allikatega, millest eritub neid aineid, eelkõige toodetega, mis pannakse lastele suhu.

               (10)

               Riski hindamise ja/või nõukogu 27. juuni 1967. aasta direktiivi 67/548/EMÜ (ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta) (8) raames on bis(2-etüülheksüül)ftalaat (DEHP), dibutüülftalaat (DBP) ja bensüülbutüülftalaat (BBP) tunnistatud reproduktiivtoksilisteks aineteks ja seetõttu klassifitseeritud 2. klassi reproduktiivtoksiliste ainete hulka.

               (11)

               Teaduslikud andmed diisononüülftalaat (DINP), diisodetsüülftalaat (DIDP) ja di(-n-)oktüülftalaat (DNOP) kohta on kas puudulikud või vastuolulised, kuid ei saa välistada, et need kujutavad võimalikku ohtu, kui neid kasutada mänguasjades ja lapsehooldusvahendites, mida määratluse kohaselt toodetakse laste jaoks.

               (12)

               Kõnealuste ftalaatidega kokkupuute hindamise ebamäärasus, näiteks suhupaneku kordade arv ja kokkupuude heitainetega, mis pärinevad teistest allikatest, nõuab, et tuleb arvesse võtta ettevaatusabinõusid. Seetõttu tuleks nende ftalaatide kasutamisele mänguasjades ja lapsehooldusvahendites ja sellisete toodete turuleviimisele kehtestada piirangud. Siiski peaks proportsionaalsuse põhimõtte tõttu olema piirangud DINP, DIDP ja DNOP suhtes kergemad kui DEHP, DBP ja BBP suhtes kavandatavad piirangud.

               (13)

               Komisjon peaks üle vaatama inimestele ohtu kujutada võivate plastifitseeritud materjalist valmistatud või plastifitseeritud materjalist valmistatud komponente sisaldavate toodete muu kasutamise, eelkõige nende kasutamise meditsiiniseadmetes.

               (14)

               Vastavalt komisjoni ettevaatuspõhimõtte teatisele tuleks kõnealusele põhimõttele tuginevad meetmed üle vaadata, võttes arvesse uusi teaduslikke andmeid.

               (15)

               Komisjon peaks koostöös liikmesriikide ametiasutustega, kes on vastutavad turujärelevalve ja täitetoimingute eest seoses mänguasjade ja lapsehooldusvahenditega, ja konsulteerides asjaomaste tootjate ja maaletoojate organisatsioonidega kontrollima ftalaatide ja muude plastifikaatoritena kasutatavate ainete kasutamist mänguasjades ja lapsehooldusvahendites.

               (16)

               Direktiivis 76/769/EMÜ tuleks määratleda mõiste “lapsehooldusvahend”.

               (17)

               Kooskõlas paremat õigusloomet käsitleva institutsioonidevahelise kokkuleppe (9) punktiga 34 julgustatakse liikmesriike koostama nende endi jaoks ja ühenduse huvides vastavustabeleid, kus on võimalikult suures ulatuses välja toodud vastavus käesoleva direktiivi ja ülevõtmismeetmete vahel, ning need tabelid avalikustama.

               (18)

               Komisjon vaatab üle direktiivi 76/769/EMÜ I lisas loetletud ftalaatide kasutamise muudes toodetes, kui nõukogu 23. märtsi 1993. aasta määruse (EMÜ) nr 793/93 (olemasolevate ainete ohtlikkuse hindamise ja kontrolli kohta) (10) alusel on lõpule viidud ohu hindamine.

               (19)

               Käesoleva direktiivi kohaldamine ei piira ühenduse õigusnorme, mis sätestavad töötajate kaitse miinimumnõuded, mis sisalduvad nõukogu 12. juuni 1989. aasta direktiivis 89/391/EMÜ (töötajate töötervishoiu ja tööohutuse parandamist soodustavate meetmete kehtestamise kohta) (11) ja sellel põhinevates üksikdirektiivides, eelkõige nõukogu 28. juuni 1990. aasta direktiivis 90/394/EMÜ (töötajate kaitsmise kohta tööl kantserogeenidega kokkupuutest tulenevate ohtude eest) (12) ja nõukogu 7. aprilli 1998. aasta direktiivis 98/24/EÜ (töötajate tervise ja ohutuse kaitse kohta keemiliste mõjuritega seotud ohtude eest tööl), (13)

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 76/769/EMÜ muudetakse järgmiselt.

               1.

               Artikli 1 lõikele 3 lisatakse järgmine punkt:

                           “c)

                              lapsehooldusvahend – toode, mis on ette nähtud lapse uinumise, rahustamise, hügieeni või toitmise hõlbustamiseks või imemise lapsele hõlpsamaks muutmiseks.”

               2.

               I lisa muudetakse vastavalt käesoleva direktiivi lisale.

         Artikkel 2
   Komisjon hindab hiljemalt 16. jaanuariks 2010 ümber direktiivis 76/769/EMÜ, nii nagu seda on muudetud käesoleva direktiiviga, sätestatud meetmed, võttes arvesse uusi teaduslikke andmeid käesoleva direktiivi lisas kirjeldatud ainete ning nende asendajate kohta ja kui see on põhjendatud, tuleb kõnealuseid meetmeid vastavalt muuta.
   Artikkel 3
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 16. juuliks 2006. Nad teavitavad sellest viivitamata komisjoni.
   Nad kohaldavad kõnealuseid norme alates 16. jaanuarist 2007.
   Kui liikmesriigid need meetmed vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste õigusnormide teksti.
   Artikkel 4
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 5
   Käesolev direktiiv on adresseeritud liikmesriikidele.

      Strasbourg, 14. detsember 2005

            Euroopa Parlamendi nimel

            president

         J. BORRELL FONTELLES

            Nõukogu nimel

            eesistuja

         C. CLARKE

      (1)  EÜT C 116 E, 26.4.2000, lk 14.

      (2)  EÜT C 117, 26.4.2000, lk 59.

      (3)  Euroopa Parlamendi 6. juuli 2000. aasta arvamus (EÜT C 121, 24.4.2001, lk 410), nõukogu 4. aprilli 2005. aasta ühine seisukoht (ELT C 144 E, 14.6.2005, lk 24); Euroopa Parlamendi 5. juuli 2005. aasta seisukoht (Euroopa Liidu Teatajas seni avaldamata) ja nõukogu 23. novembri 2005. aasta otsus.

      (4)  EÜT L 217, 5.8.1998, lk 35.

      (5)  EÜT L 315, 9.12.1999, lk 46. Otsust on viimati muudetud otsusega 2004/781/EÜ (ELT L 344, 20.11.2004, lk 35).

      (6)  EÜT L 228, 11.8.1992, lk 24. Direktiiv on kehtetuks tunnistatud Euroopa Parlamendi ja nõukogu direktiiviga 2001/95/EÜ (EÜT L 11, 15.1.2002, lk 4).

      (7)  EÜT L 262, 27.9.1976, lk 201. Direktiivi on viimati muudetud komisjoni direktiiviga 2004/98/EÜ (ELT L 305, 1.10.2004, lk 63).

      (8)  EÜT 196, 16.8.1967, lk 1. Direktiivi on viimati muudetud komisjoni direktiiviga 2004/73/EÜ (ELT L 152, 30.4.2004, lk 1).

      (9)  ELT C 321, 31.12.2003, lk 1.

      (10)  EÜT L 84, 5.4.1993, lk 1. Määrust on muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).

      (11)  EÜT L 183, 29.6.1989, lk 1. Direktiivi on muudetud määrusega (EÜ) nr 1882/2003.

      (12)  EÜT L 196, 26.7.1990, lk 1. Direktiiv on kehtetuks tunnistatud Euroopa Parlamendi ja nõukogu direktiiviga 2004/37/EÜ (ELT L 158, 30.4.2004, lk 50).

      (13)  EÜT L 131, 5.5.1998, lk 11.

      LISA
      Direktiivi 76/769/EMÜ I lisale lisatakse järgmised punktid:

                     “[XX.] Järgmised ftalaadid (või muud CASi ja EINECSi numbritega ained mis sisaldavad vastavat ainet):

                                 bis(2-etüülheksüül)ftalaat (DEHP)
                                 CASi nr 117-81-7
                                 Einecsi nr 204-211-0

                                 dibutüülftalaat (DBP)
                                 CASi nr 84-74-2
                                 Einecsi nr 201-557-4

                                 bensüülbutüülftalaat (BBP)
                                 CASi nr 85-68-7
                                 Einecsi nr 201-622-7

                     Mänguasjades ja lapsehooldusvahendites ei tohi kasutada ainena või valmistise koostisainena rohkem kui 0,1 % plastifitseeritud materjali massist.
                     Mänguasju ja lapsehooldusvahendeid, milles loetletud ftalaatide kontsentratsioon ületab eelnimetatud piirväärtuse, ei ole lubatud turule viia.

                     [XXa.] Järgmised ftalaadid (või muud CASi ja EINECSi numbritega ained, mis sisaldavad vastavat ainet):

                                 diisononüülftalaat (DINP)
                                 CASi nr 28553-12-0 ja 68515-48-0
                                 Einecsi nr 249-079-5 ja 271-090-9

                                 diisodetsüülftalaat (DIDP)
                                 CASi nr 26761-40-0 ja 68515-49-1
                                 Einecsi nr 247-977-1 ja 271-091-4

                                 di(-n-)oktüülftalaat (DNOP)
                                 CASi nr 117-84-0
                                 EINECSi nr 204-214-7

                     Mänguasjades ja lapsehooldusvahendites, mida laps saab suhu panna, ei tohi kasutada ainena või valmistise koostisainena rohkem kui 0,1 % plastifitseeritud materjali massist.
                     Mänguasju ja lapsehooldusvahendeid, milles loetletud ftalaatide kontsentratsioon ületab eelnimetatud piirväärtuse, ei ole lubatud turule viia.”


title: Komisjoni direktiiv 93/72/EMÜ, 1. september 1993, millega üheksateistkümnendat korda kohandatakse tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta

text:
Tähtis õiguslik teade

|

31993L0072

Euroopa Liidu Teataja L 258 , 16/10/1993 Lk 0029 - 0030 Soomekeelne eriväljaanne: Peatükk 13 Köide 25 Lk 0040  Rootsikeelne eriväljaanne: Peatükk 13 Köide 25 Lk 0040

		Komisjoni direktiiv 93/72/EMÜ,1. september 1993,millega üheksateistkümnendat korda kohandatakse tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohtaEUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse nõukogu 27. juuni 1967. aasta direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta, [1] viimati muudetud komisjoni direktiiviga 93/21/EMÜ, [2] eriti selle artikleid 28 ja 29,ning arvestades, et:nõukogu direktiivi 67/548/EMÜ I lisa sisaldab ohtlike ainete loetelu koos iga aine liigitamise ja märgistamise korra üksikasjadega ning nõukogu direktiiviga 92/32/EMÜ [3] on muudetud ohtlike ainete liigitamise ja märgistamisega seotud sätteid;seepärast on vaja I lisas muuta teatavate ainete liigitust ja peale selle lisada I lisasse vajaduse korral EMÜ number;Saksamaa on taotlenud ainete numbrite märgistamise muutmist ja teavitanud komisjoni sellest direktiivi 67/548/EMÜ (muudetud direktiiviga 79/831/EMÜ) [4] artikli 23 alusel;nimetatud I lisas sisalduvate ohtlike ainete loetelu läbivaatamine on näidanud, et kõnealust loetelu tuleks kohandada praegusi teadus- ja tehnikaalaseid teadmisi silmas pidades;käesoleva direktiivi sätted on kooskõlas komitee arvamusega, kelle ülesanne on kohandada ohtlike ainete ja valmististe tehniliste kaubandustõkete kõrvaldamist käsitlevad direktiivid tehnika arenguga,ON VASTU VÕTNUD KÄESOLEVA DIREKTIIVI:Artikkel 1Direktiivi 67/548/EMÜ I lisa asendatakse käesoleva direktiivi I lisaga.Artikkel 21. Liikmesriigid kohaldavad käesoleva direktiivi järgimiseks vajalikke õigus- ja haldusnorme hiljemalt alates 1. juulist 1994.2. Liikmesriigid teatavad sellest viivitamata komisjonile.3. Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.Artikkel 3Käesolev direktiiv on adresseeritud liikmesriikidele.Brüssel, 1. september 1993Komisjoni nimelkomisjoni liigeYannis Paleokrassas[1] EÜT 196, 16.8.1967, lk 1.[2] EÜT L 110, 4.5.1993, lk 20.[3] EÜT L 154, 5.6.1992, lk 1.[4] EÜT L 259, 15.10.79, lk 10.--------------------------------------------------LISAVt komisjoni direktiiv 2001/59/EÜ, EÜT L 225, 21.8.2001, lk 1; ühinemistingimusi ja asutamislepingute muudatusi käsitlev akt – Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovakkia Vabariigi ühinemine (ELT erinumber, 23.9.2003, lk 97).--------------------------------------------------


title: Komisjoni direktiiv 2008/91/EÜ, 29. september 2008 , millega muudetakse nõukogu direktiivi 91/414/EMÜ, et lisada toimeainete hulka diuroon (EMPs kohaldatav tekst)

text:
               1.10.2008

               ET

               Euroopa Liidu Teataja

               L 262/31

      KOMISJONI DIREKTIIV 2008/91/EÜ,
   29. september 2008,
   millega muudetakse nõukogu direktiivi 91/414/EMÜ, et lisada toimeainete hulka diuroon
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 451/2000 (2) ja (EÜ) nr 703/2001 (3) on sätestatud direktiivi 91/414/EMÜ artikli 8 lõikes 2 osutatud tööprogrammi teise etapi üksikasjalikud rakenduseeskirjad ning kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Diuroon kuulub nimetatud loetelusse. Komisjoni otsusega 2007/417/EÜ (4) otsustati diurooni direktiivi 91/414/EMÜ I lisasse mitte kanda.

               (2)

               Vastavalt direktiivi 91/414/EMÜ artikli 6 lõikele 2 esitas algne teataja 26. juunil 2007 uue taotluse Taanile, kes oli määrusega (EÜ) nr 451/2000 määratud referentliikmesriigiks.

               (3)

               Taani hindas teataja esitatud teavet ning koostas 15. novembril 2007 täiendava aruande, milles soovitas kanda aine I lisasse.

               (4)

               Komisjoni 17. jaanuari 2008. aasta määrus (EÜ) nr 33/2008, millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega, (5) jõustus 25. jaanuaril 2008. Diurooni kohta viis referentliikmesriik teataja esitatud lisateabe hindamise lõpule enne kõnealuse määruse jõustumist, võttes arvesse samu kriteeriume, nagu on sätestatud kõnealuse määruse artiklis 15. Seda olukorda arvestades hindas komisjon täiendavat aruannet ja, olenevalt asjaoludest, hindamisaruande projekti ning liikmesriigi soovitust vastavalt määruse (EÜ) nr 33/2008 artiklile 20.

               (5)

               Liikmesriigid ja komisjon vaatasid aruande projekti läbi toiduahela ja loomatervishoiu alalises komitees ning see vormistati 11. juulil 2008 komisjoni läbivaatamisaruandena diurooni kohta. Aruandes keskenduti kaalutlustele, mis tingisid otsuse ainet lisasse mitte kanda. Need kaalutlused olid ainega kokkupuutumise vastuvõetamatu ulatus, põhjaveele avalduva võimaliku ohu hindamise ebaselged tulemused, mis olid tingitud ebaselgusest teatavate metaboliitide käitumise osas, ning selliste andmete puudumine, mis näitaksid, et lindudele ja imetajatele avalduvad ohud on vastuvõetaval tasemel.

               (6)

               Nagu nimetatud aruandes on sätestatud, näeb teataja oma juhistes nüüd ette, et annused peavad sisaldama oluliselt väiksemat diuroonikogust. Selle tulemusena on võimalik tõestada, et kasutaja kokkupuude ainega on vastuvõetaval tasemel, mis osaliselt on seostatav kaitsevahendite kasutamisega. Mis puutub ohtu põhjaveele, siis on teataja selgitanud teatavate metaboliitide lagunemiskulgu ning referentliikmesriik on need andmed üle vaadanud ja nõustunud, et põhjaveemudelite puhul ei ületata sel viisil künnisväärtust. Ning lõpuks võib täpsustatud hinnangute põhjal, mille teataja on nüüd esitanud, pidada lindudele ja imetajatele avalduvat ohtu vastuvõetavaks.

               (7)

               Sellest tulenevalt võib kaalutlused, millest tingituna otsustati ainet lisasse mitte kanda, teataja esitatud lisaandmete alusel kõrvale jätta. Ühtegi muud lahtist teaduslikku küsimust ei ole esile kerkinud. Seetõttu ei peetud vajalikuks konsulteerida Euroopa Toiduohutusametiga.

               (8)

               Mitmest senisest uuringust on ilmnenud, et diurooni sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige seoses komisjoni läbivaatamisaruandes uuritud ja üksikasjalikult kirjeldatud kasutusviisidega. Seega on asjakohane lisada diuroon kõnealuse direktiivi I lisasse, et tagada kõigis liikmesriikides seda toimeainet sisaldavate taimekaitsevahendite lubade väljaandmine vastavalt kõnealuse direktiivi sätetele.

               (9)

               Seega on asjakohane direktiivi 91/414/EMÜ vastavalt muuta.

               (10)

               Käesoleva direktiiviga ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 31. märtsiks 2009. Nad edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Kui liikmesriigid need õigusnormid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   Käesolev direktiiv jõustub 1. oktoobril 2008.
   Artikkel 4
   Käesolev direktiiv on adresseeritud liikmesriikidele.

      Brüssel, 29. september 2008

            Komisjoni nimel

            komisjoni liige

         Androulla VASSILIOU

      (1)  EÜT L 230, 19.8.1991, lk 1.

      (2)  EÜT L 55, 29.2.2000, lk 25.

      (3)  EÜT L 98, 7.4.2001, lk 6.

      (4)  ELT L 156, 16.6.2007, lk 32.

      (5)  ELT L 15, 18.1.2008, lk 5.

      LISA
      Direktiivi 91/414/EMÜ I lisa tabeli lõppu lisatakse järgmine kanne:

                     nr

                     Üldnimetus, tunnuskood

                     IUPACi nimetus

                     Puhtus (1)

                     Jõustumine

                     Lisamise aegumine

                     Erisätted

                     „198

                     Diuroon
                     CASi nr: 330-54-1
                     CIPACi nr: 100

                     3-(3,4-diklorofenüül)-1,1-dimetüüluurea

                     ≥ 930 g/kg

                     1. oktoober 2008

                     30. september 2018

                     A   OSA
                     Lubatakse kasutada ainult herbitsiidina koguses, mis ei ületa 0,5 kg/ha (pindala keskmine).
                     B   OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 11. juulil 2008 diurooni kohta lõplikult vormistatud läbivaatamisaruande järeldusi ning eelkõige selle aruande I ja II lisa.
                     Üldhindamisel peavad liikmesriigid pöörama erilist tähelepanu

                                 —

                                 kasutaja ohutusele, kui kasutustingimused näevad vajaduse korral ette isikukaitsevahendite kasutamise;

                                 —

                                 veeorganismide ning muude kui sihtrühma taimede kaitsele.

                           Kasutusloa tingimused peavad vajaduse korral sisaldama riskivähendusmeetmeid.”

         (1)  Täiendavad andmed toimeainete identifitseerimiseks ja määratlemiseks on esitatud aruannetes.


title: Komisjoni direktiiv 2007/67/EÜ, 22. november 2007 , millega muudetakse nõukogu direktiivi 76/768/EMÜ kosmeetikatoodete kohta, et kohandada nimetatud direktiivi III lisa tehnika arenguga (EMPs kohaldatav tekst)

text:
               23.11.2007

               ET

               Euroopa Liidu Teataja

               L 305/22

      KOMISJONI DIREKTIIV 2007/67/EÜ,
   22. november 2007,
   millega muudetakse nõukogu direktiivi 76/768/EMÜ kosmeetikatoodete kohta, et kohandada nimetatud direktiivi III lisa tehnika arenguga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 27. juuli 1976. aasta direktiivi 76/768/EMÜ liikmesriikides kosmeetikatoodete kohta vastuvõetud õigusaktide ühtlustamise kohta, (1) eriti selle artikli 8 lõiget 2,
   olles konsulteerinud tarbekaupade teaduskomiteega,
   ning arvestades järgmist:

               (1)

               Juuksevärvainete hindamisstrateegia kohaselt lepiti liikmesriikide ja huvirühmadega kokku, et juuli 2005 oleks sobiv tähtaeg tarbekaupade teaduskomiteele lisainformatsiooni esitamiseks direktiivi 76/768/EMÜ III lisa 2. osas loetletud juuksevärvide kohta.

               (2)

               Komisjoni 19. juuli 2006. aasta direktiiviga 2006/65/EÜ, millega muudetakse nõukogu direktiivi 76/768/EMÜ kosmeetikatoodete kohta, et kohandada nimetatud direktiivi II ja III lisa tehnika arenguga, (2) pikendati III lisa 2. osas loetletud 56 juuksevärvaine ajutist kasutust kuni 31. detsembrini 2007.

               (3)

               14 juuksevärvaine puhul, mis on loetletud direktiivi 76/768/EMÜ III lisa 2. osas, ei ole lisainformatsiooni esitatud. Seetõttu keelustati nende kasutamine juuksevärvides direktiiviga 2007/54/EÜ.

               (4)

               42 juuksevärvaine puhul, mis on loetletud direktiivi 76/768/EMÜ III lisa 2. osas, on tootmisharu lisainformatsiooni esitanud. See informatsioon on praegu tarbekaupade teaduskomitees hindamisel. Nende juuksevärvainete lõplik reguleerimine selle hindamise põhjal ning selle rakendamine liikmesriikide õigusesse peab aset leidma hiljemalt 31. detsembriks 2009. Seetõttu tuleks nende kasutamist kosmeetikatoodetes kõnealuse direktiivi III lisa 2. osas sätestatud piirangute ja tingimuste kohaselt pikendada kuni 31. detsembrini 2009.

               (5)

               Seepärast tuleks direktiivi 76/768/EÜ III lisa vastavalt muuta.

               (6)

               Käesoleva direktiiviga ettenähtud meetmed on kooskõlas alalise kosmeetikatoodete komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 76/768/EMÜ III lisa 2. osa viitenumbrites 3, 4, 5, 6, 7, 9, 10, 11, 12, 14, 16, 18, 19, 20, 21, 22, 24, 25, 26, 27, 28, 29, 31, 32, 33, 34, 35, 36, 37, 38, 39, 44, 47, 48, 49, 50, 55, 56, 57, 58, 59 ja 60 asendatakse g veerus olev kuupäev „31.12.2007” kuupäevaga „31.12.2009”.
   Artikkel 2
   1.   Liikmesriigid võtavad vastu ja avaldavad hiljemalt 31. detsembriks 2007 käesoleva direktiivi järgimiseks vajalikud õigusnormid. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid sätteid alates 1. jaanuarist 2008.
   Kui liikmesriigid need normid vastu võtavad, lisavad nad nendesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 22. november 2007

            Komisjoni nimel

            asepresident

         Günter VERHEUGEN

      (1)  EÜT L 262, 27.9.1976, lk 169. Direktiivi on viimati muudetud komisjoni direktiiviga 2007/54/EÜ (ELT L 226, 30.8.2007, lk 21).

      (2)  ELT L 198, 20.7.2006, lk 11.


title: Komisjoni direktiiv 2001/49/EÜ, 28. juuni 2001, millega muudetakse taimekaitsevahendite turuletoomist käsitleva nõukogu direktiivi 91/414/EMÜ I lisa toimeaine DPX KE 459 (metüülflupüürsulfurooni) lisamisega

text:
Tähtis õiguslik teade

|

32001L0049

Euroopa Liidu Teataja L 176 , 29/06/2001 Lk 0061 - 0063

		Komisjoni direktiiv 2001/49/EÜ,28. juuni 2001,millega muudetakse taimekaitsevahendite turuletoomist käsitleva nõukogu direktiivi 91/414/EMÜ I lisa toimeaine DPX KE 459 (metüülflupüürsulfurooni) lisamisegaEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuletoomise kohta, [1] viimati muudetud komisjoni direktiiviga 2001/236/EÜ, [2] eriti selle artikli 6 lõiget 1,ning arvestades järgmist:(1) Kooskõlas direktiivi 91/414/EMÜ (edaspidi "direktiiv") artikli 6 lõikega 2 sai Prantsusmaa 26. oktoobril 1995 taotluse Du Pont de Namours SAS-lt ("taotleja") toimeaine DPX KE 459 (metüülflupüürsulfurooni) lisamiseks direktiivi I lisasse.(2) Kooskõlas direktiivi artikli 6 lõike 3 sätetega jõuti komisjoni otsuses 97/164/EÜ [3] järeldusele, et metüülflupüürsulfurooni kohta esitatud toimik vastab üldjoontes direktiivi II lisas sätestatud andme- ja teabenõuetele ning nimetatud toimeainet sisaldava taimekaitsevahendi kohta esitatud toimik direktiivi III lisa andme- ja teabenõuetele.(3) Referentliikmesriigiks määratud Prantsusmaa on kooskõlas direktiivi artikli 6 lõigete 2 ja 4 sätetega hinnanud metüülflupüürsulfurooni mõju inimeste ja loomade tervisele ning keskkonnale taotleja poolt ettepandud kasutusvaldkondade puhul. Prantsusmaa esitas nimetatud ainet käsitleva hindamisaruande projekti komisjonile 2. detsembril 1997.(4) Toimik ja informatsioon metüülflupüürsulfurooni puudutava hinnangu kohta esitati 15. juulil 1999 arvamuse avaldamiseks ka taimede teaduskomiteele. Nimetatud komitee esitas oma arvamuse 20. novembril 2000. [4](5) Kõnealuste uuringute alusel võib eeldada, et metüülflupüürsulfurooni sisaldavad taimekaitsevahendid vastavad üldjoontes direktiivi artikli 5 lõigetes 1 ja 3 sätestatud nõuetele, eriti komisjoni läbivaatusaruannetes käsitletud ja ära toodud kasutusvaldkondade osas. Seetõttu on otstarbekas kanda nimetatud aine direktiivi I lisasse, võimaldamaks kõikidel liikmesriikidel väljastada lubasid metüülflupüürsulfurooni sisaldavatele taimekaitsevahenditele vastavuses kõnealuse direktiiviga.(6) Pärast nimetatud aine lisamist on vajalik ette näha sobilik ajavahemik käesoleva direktiivi sätete rakendamise võimaldamiseks liikmesriikides ning eelkõige metüülflupüürsulfurooni sisaldavaid taimekaitsevahendeid puudutavate ajutiste lubade läbivaatamiseks eesmärgiga asendada need direktiivi 91/414/EMÜ artikli 4 alusel väljastatud lubadega. Samuti võib olla vajalik pikema ajavahemiku kehtestamine taimekaitsevahenditele, mis sisaldavad nii metüülflupüürsulfurooni kui teisi direktiivi I lisas toodud toimeaineid.(7) Läbivaatusaruanne on vajalik, võimaldamaks liikmesriikidel direktiivi VI lisas sätestatud ühtsete põhimõtete mitmete selliste punktide nõuetekohast rakendamist, mis käsitlevad toimeaine direktiivi I lisasse kandmise eesmärgil esitatud andmete hindamist. On asjakohane ette näha, et liikmesriigid tagavad juurdepääsu lõplikule läbivaatusaruandele (välja arvatud konfidentsiaalsele informatsioonile direktiivi artikli 14 tähenduses) või teevad selle kättesaadavaks kõigile sellest huvitatud osapooltele.(8) Kui kõnealust läbivaatusaruannet ajakohastatakse vastavalt teadus- ja tehnikaalaste teadmiste arengule, võib osutuda vajalikuks muuta ka metüülflupüürsulfurooni direktiivi I lisasse kandmise tingimusi kooskõlas direktiivis sätestatud korraga.(9) Käesoleva direktiiviga ettenähtud meetmed on kooskõlas alalise taimetervise komitee poolt 27. aprillil 2001 esitatud arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 91/414/EMÜ I lisas toodud tabelit muudetakse vastavalt käesoleva direktiivi lisale, kandes sellesse kirje DPX KE 459 (metüülflupüürsulfurooni) kohta.Artikkel 2Liikmesriigid jõustavad käesoleva direktiivi järgimiseks vajalikud õigusnormid hiljemalt 31. detsembriks 2001. Liikmesriigid teatavad sellest viivitamata komisjonile.Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Artikkel 3Samas tühistatakse läbivaatusaruande põhjal ja direktiivi 91/414/EMÜ VI lisas sätestatud ühtsete põhimõtete rakendamise eesmärgil väljastatud ajutised load ning asendatakse need asjakohastel juhtudel alaliste lubadega 30. novembriks 2002. Taimekaitsevahendite puhul, mis sisaldavad DPX KE 459 (metüülflupüürsulfurooni) kõrval veel mõnda praeguseks direktiivi 91/414/EMÜ I lisasse kandmata toimeainet, pikendatakse ülalmainitud ajavahemikku kooskõlas pikema rakendusajaga, mis nähakse ette kõnealuse muu aine I lisasse kandmist sätestavas direktiivis.Artikkel 4Liikmesriigid tagavad juurdepääsu DPX KE 459 (metüülflupüürsulfurooni) läbivaatusaruandele (välja arvatud konfidentsiaalsele informatsioonile direktiivi artikli 14 tähenduses) või teevad selle vastava eritaotluse esitamisel kättesaadavaks kõigile sellest huvitatud osapooltele.Artikkel 5Käesolev direktiiv jõustub 1. juulil 2001.Artikkel 6Käesolev direktiiv on adresseeritud liikmesriikidele.Brüssel, 28. juuni 2001Komisjoni nimelkomisjoni liigeDavid Byrne[1] EÜT L 230, 19.8.1991, lk 1.[2] EÜT L 164, 20.6.2001, lk 1.[3] EÜT L 64, 5.3.1997, lk 7.[4] Taimede teaduskomitee arvamus metüülflupüürsulfurooni hindamise kohta taimekaitsevahendite turuletoomist käsitleva direktiivi 91/414/EMÜ kontekstis. SCP/FLUPYR/002 (lõplik), 11. detsember 2000.--------------------------------------------------LISADIREKTIIVI 91/414/EMÜ I LISAS TOODUD TABELISSE KANTAV KIRJE"Nr | Üldnimetus, tunnuskoodid | Rahvusvahelise Puhta Keemia ja Rakenduskeemia Liidu (IUPAC) nimetus | Puhtus | Jõustumiskuupäev | Aegumistähtaeg | Erisätted || DPX KE 459 (metüülflupüürsulfuroon) CAS nr 144740-54-5 CIPAC nr 577 | 2-(4,6-dimetoksüpürimidiin-2-üülkarbamüülsulfamüül)-6-trifluorometüülnikotiin-happe mononaatriumisool | 903 g/kg | 1. juuli 2001 | 30. juuni 2011 | Lubatakse kasutada ainult herbitsiidina. Ühtsetele põhimõtetele rajanevate otsuste tegemise käigus peavad liikmesriigid erilist tähelepanu pöörama põhjavee kaitsele. Läbivaatusaruande alalises taimetervise komitees lõpliku vormistamise kuupäev: 27. aprill 2001. |--------------------------------------------------


title: Council Directive 88/320/EEC of 9 June 1988 on the inspection and verification of Good Laboratory Practice (GLP)

text:
Avis juridique important

|

31988L0320

Official Journal L 145 , 11/06/1988 P. 0035 - 0037 Finnish special edition: Chapter 15 Volume 8 P. 0091  Swedish special edition: Chapter 15 Volume 8 P. 0091

NÕUKOGU DIREKTIIV,7. juuni 1988,heade laboritavade inspekteerimise ja kontrollimise kohta(88/320/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artiklit 100 A,võttes arvesse komisjoni ettepanekut,[1]koostöös Euroopa Parlamendiga,[2]võttes arvesse majandus- ja sotsiaalkomitee arvamust[3]ning arvestades, et:standarditud korralduslike toimingute ja tingimuste kohaldamine inimeste, loomade ja keskkonna kaitse eesmärgil kemikaalide mittekliiniliseks testimiseks tehtavate laboriuuringute kavandamise, korraldamise, protokollimise ja kirjeldamise suhtes, edaspidi "head laboritavad", suurendab liikmesriikide usaldust saadud testimistulemuste kvaliteedi suhtes;Majanduskoostöö ja Arengu Organisatsiooni (OECD) nõukogu 12. mai 1981. aasta otsuse lisas 2, mis käsitleb kemikaalide hindamisel saadud andmete vastastikust tunnustamist, võeti vastu ühenduses heakskiidetud heade laboritavade põhimõtted, mida täpsustati nõukogu 18. detsembri 1986. aasta direktiivis 87/18/EMÜ (heade laboritavade põhimõtteid ja nende rakendamise kontrolli keemiliste ainete testimisel käsitlevate õigus- ja haldusnormide ühtlustamise kohta)[4];kemikaalide testimisel on soovitatav mitte raisata spetsialistide tööjõudu ja katselabori ressursse, sest laboritavade erinemise tõttu liikmesriigiti on vaja teste korrata; see puudutab eelkõige loomakaitset, mis nõuab, et loomadega tehtavaid katseid piirataks vastavalt nõukogu 24. novembri 1986. aasta direktiivile 86/609/EMÜ (katseteks ja muudel teaduslikel eesmärkidel kasutatavate loomade kaitsega seotud liikmesriikide õigus- ja haldusnormide ühtlustamise kohta);[5] standardsete ja tunnustatud meetodite abil sooritatud katsete tulemuste vastastikune tunnustamine on selles valdkonnas tehtavate katsete arvu vähendamise peamiseks eelduseks;selleks et tagada ühe liikmesriigi laborites sooritatud katsete tulemusena saadud andmete tunnustamine teistes liikmesriikides, on vaja ette näha uuringute kontrollimise ja laborite inspekteerimise harmoneeritud süsteem, mis tagaks laborite töö heade laboritavade tingimuste kohaselt;liikmesriigid määravad heade laboritavade täitmise järelevalvega tegelevad asutused;komitee, mille liikmed nimetavad liikmesriigid, abistab komisjoni käesoleva direktiivi tehnilisel kohaldamisel ja aitab kaasa kaupade vaba liikumise edendamisele selle kaudu, et liikmesriigid tunnustavad vastastikku heade laboritavade täitmise järelevalve menetlusi; sel eesmärgil võib kasutada nõukogu 27. juuni 1967. aasta direktiivi 67/548/EMÜ (ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta,[6]muudetud direktiiviga 87/432/EMÜ[7]) alusel loodud komiteed;nimetatud komitee võib abistada komisjoni mitte ainult käesoleva direktiivi kohaldamisel, vaid ka kaasa aidata teabe ja kogemuste vahetamisele kõnealuses valdkonnas,ON VASTU VÕTNUD KÄESOLEVA DIREKTIIVI:Artikkel 11. Käesolevat direktiivi kohaldatakse kõikide kemikaalidega (näiteks kosmeetikavahendid, tööstuskemikaalid, ravimid, toidulisandid, söödalisandid, pestitsiidid) tehtavate laboriuuringute kavandamisel, korraldamisel, protokollimisel ja kirjeldamisel kohaldatavate korralduslike toimingute ja tingimuste inspekteerimise ja kontrollimise suhtes mittekliiniliste testimiste osas, mis toimuvad kooskõlas eeskirjadega, et hinnata kõnealuste toodete mõju inimesele, loomadele ja keskkonnale.2. Käesolevas direktiivi mõistes kirjeldatakse häid laboritavasid direktiivis 87/18/EMÜ.3. Käesolev direktiiv ei tegele testimistulemuste tõlgendamise ja neile hinnangu andmisega.Artikkel 21. Kasutades artiklis 3 sätestatud menetlust, kontrollivad liikmesriigid heade laboritavade täitmist kõikides nende territooriumil asuvates katselaborites, mis väidetavalt järgivad kemikaalide testimisel häid laboritavasid.2. Kui lõike 1 sätted on täidetud ning inspekteerimise ja kontrolli tulemused on rahuldavad, võib asjaomane liikmesriik väljastada dokumendi, mis kinnitab labori väidet, et see labor ja seal tehtavad katsed vastavad headele laboritavadele, kasutades järgmist sõnastust: "Heade laboritavade täitmine hinnatud direktiivi 88/320/EMÜ nõuetele vastavaks... (kuupäev)".Artikkel 31. Liikmesriigid määravad oma territooriumil laborite inspekteerimise ja laboriuuringute kontrolli eest vastutavad asutused, mis hindavad heade laboritavade täitmist.2. Lõikes 1 nimetatud asutused inspekteerivad laboreid ja kontrollivad uuringuid vastavalt lisas esitatud sätetele.Artikkel 41. Liikmesriigid koostavad igal aastal aruande heade laboritavade täitmise kohta oma territooriumil.Aruanne peab sisaldama inspekteeritud laborite nimekirja, inspekteerimiskuupäeva ja inspekteerimistulemuste lühikokkuvõtet.2. Aruanded edastatakse komisjonile hiljemalt iga aasta 31. märtsiks. Komisjon edastab need artiklis 7 nimetatud komiteele. Komitee võib nõuda lisaks lõikes 1 nimetatud andmetele täiendavat teavet.3. Liikmesriigid tagavad, et tundlik äriteave ja muu konfidentsiaalne teave, millele pääsetakse juurde heade laboritavade järelevalvetoimingute käigus, oleks kättesaadav üksnes komisjonile, siseriiklikele reguleerivatele ametiasutustele ja määratud asutustele ning konkreetse inspekteerimise või uuringu kontrolliga vahetult seotud labori- või uuringusponsorile.4. Määratud asutuste inspekteeritavate laborite nimed, nende heade laboritavade täitmise tase ning kuupäevad, millal laborite inspekteerimine või uuringute kontroll toimus, ei kuulu konfidentsiaalse teabe hulka.Artikkel 51. Ilma et see piiraks artikli 6 kohaldamist, on liikmesriigi korraldatud heade laboritavade täitmist käsitlevad laborite inspekteerimised ja uuringute kontrollimised teistele liikmesriikidele siduvad.2. Kui liikmesriik leiab, et tema territooriumil asuv labor, mis väidetavasti täidab häid laboritavasid, tegelikult ei täida häid laboritavasid sel määral, et seal korraldatud uuringute terviklikkust ja paikapidavust ei võiks kahtluse alla seada, teatab ta sellest viivitamata komisjonile. Komisjon teavitab teisi liikmesriike.Artikkel 61. Kui liikmesriigil on piisavalt põhjust arvata, et teise liikmesriigi labor, mis väidetavalt täidab häid laboritavasid, ei ole testimisel järginud häid laboritavasid, võib ta kõnealuselt liikmesriigilt nõuda lisateavet ning eelkõige uuringute kontrollimist näiteks uue inspekteerimise osana.Kui asjaomased liikmesriigid ei jõua omavahel kokkuleppele, peavad nad viivitamata teavitama teisi liikmesriike ja komisjoni ning põhjendama oma otsust.2. Komisjon tutvub komitees liikmesriikide esitatud põhjustega niipea kui võimalik. Seejärel võtab ta vajalikud meetmed artiklis 8 sätestatud menetluse kohaselt. Sellega seoses võib ta küsida liikmesriikide määratud asutustelt ekspertarvamust.3. Kui komisjon leiab, et lõikes 1 nimetatud küsimuste lahendamiseks on vaja käesolevat direktiivi muuta, algatab ta muudatuste vastuvõtmiseks artiklis 8 sätestatud menetluse.Artikkel 71. Direktiivi 67/548/EMÜ artikli 20 alusel loodud komitee, edaspidi "komitee", võib uurida kõiki oma esimehe või mõne liikmesriigi esindaja püstitatud küsimusi, mis puudutavad käesoleva direktiivi rakendamist ja eelkõige:- liikmesriikide määratud asutuste koostööd heade laboritavade rakendamisega seotud tehnika- ja haldusküsimustes ja- inspektorite väljaõpet käsitleva teabe vahetust.2. Artikli 2 lõikes 2 nimetatud sõnastuse muudatused ja käesoleva direktiivi lisa muudatused, mis on vajalikud kohandamiseks tehnika arenguga, võetakse vastu artiklis 8 sätestatud menetluse kohaselt.Artikkel 81. Võetavate meetmete eelnõu esitab komiteele komisjoni esindaja. Tähtaja jooksul, mille eesistuja määrab lähtuvalt küsimuse kiireloomulisusest, esitab komitee eelnõu kohta oma arvamuse. Arvamus esitatakse sellise häälteenamusega, nagu on sätestatud asutamislepingu artikli 148 lõikes 2 nõukogu otsuste vastuvõtmiseks komisjoni ettepaneku põhjal. Liikmesriikide esindajate hääli komitees arvestatakse nimetatud artiklis sätestatud viisil. Eesistuja ei hääleta.2. Kui kavandatud meetmed on komitee arvamusega kooskõlas, võtab komisjon need vastu.Kui kavandatavad meetmed ei ole komitee arvamusega kooskõlas või kui komitee ei esita oma arvamust, esitab komisjon võetavate meetmete kohta viivitamata ettepaneku nõukogule. Nõukogu langetab otsuse kvalifitseeritud häälteenamusega.3. Kui nõukogu ei ole otsust teinud kolme kuu jooksul alates ettepaneku tegemisest, võtab komisjon ettepandud meetmed vastu.Artikkel 9Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 1. jaanuariks 1989. Liikmesriigid teatavad sellest viivitamata komisjonile.Artikkel 10Käesolev direktiiv on adresseeritud liikmesriikidele.Luxembourg, 7. juuni 1988Nõukogu nimeleesistujaM. BANGEMANNLISALaborite inspekteerimise ja uuringute kontrollimise programmLaborite inspekteerimist ja uuringute kontrollimist käsitlevad sätted on esitatud heade laboritavade põhimõtete ja nende täitmise järelevalveprogrammide vastastikust tunnustamist käsitleva OECD Keskkonnakomitee töörühma lõpparuande (OECD ENV/CHEM/CM/87.7) 4. lisas ("Heade laboritavade järelevalvemenetluse juhised") ja 6 lisas ("Laborite inspekteerimiseks ja uuringute kontrollimise juhised").[1] EÜT C 13, 17.1.1987, lk 5.[2] EÜT C 156, 15.6.1987, lk 190 ja EÜT C 122, 9.5.1988.[3] EÜT C 232, 31.8.1987, lk 1.[4] EÜT L 15, 17.1.1987, lk 29.[5] EÜT L 358, 18.12.1986, lk 1.[6] EÜT 196, 16.8.1967, lk 1/67.[7] EÜT L 239, 21.8.1987, lk 1.


title: Komisjoni direktiiv 2004/21/EÜ, 24. veebruar 2004, asovärvainete turustamise ja kasutamise piirangute kohta (nõukogu direktiivi 76/769/EMÜ kolmeteistkümnes kohandamine tehnika arenguga)EMPs kohaldatav tekst.

text:
Tähtis õiguslik teade

|

32004L0021

Euroopa Liidu Teataja L 057 , 25/02/2004 Lk 0004 - 0005

		Komisjoni direktiiv 2004/21/EÜ,24. veebruar 2004,asovärvainete turustamise ja kasutamise piirangute kohta (nõukogu direktiivi 76/769/EMÜ kolmeteistkümnes kohandamine tehnika arenguga)(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse Euroopa Parlamendi ja nõukogu 19. juuli 2002. aasta direktiivi 2002/61/EÜ, [1] millega üheksateistkümnendat korda muudetakse direktiivi 76/769/EMÜ liikmesriikide õigusnormide ühtlustamise kohta seoses teatavate ohtlike ainete ja valmististe (asovärvained) turustamise ja kasutamise piirangutega, eriti selle artiklit 2ning arvestades järgmist:(1) Vastavalt Euroopa Parlamendi ja nõukogu direktiivile 2002/61/EÜ, millega üheksateistkümnendat korda muudetakse 27. juuli 1976. aasta direktiivi 76/769/EMÜ liikmesriikide õigusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega, [2] ei tohi asovärvaineid tekstiilmaterjalide ja nahkesemete puhul kasutada. Samuti ei tohi neid tekstiilmaterjale või nahkesemeid turustada, kui need ei vasta käesoleva direktiivi nõuetele.(2) Vastavalt direktiivi 2002/61/EÜ artiklile 2 tuleb vastu võtta katsemeetodid direktiivi 76/769/EMÜ I lisa punkti 43 kohaldamiseks.(3) Euroopa Standardikomitee (CEN) on välja töötanud katsemeetodid, mida tuleks kasutada tekstiilmaterjalide või nahkesemete kontrollimiseks vastavalt direktiivi 76/769/EMÜ I lisa punktile 43.(4) Käesolev direktiiv ei mõjuta ühenduse õigusakte, millega on töötajate kaitseks kehtestatud miinimumnõuded, eelkõige nõukogu 12. juuni 1989. aasta direktiivi 89/391/EMÜ töötajate töötervishoiu ja tööohutuse parandamist soodustavate meetmete kehtestamise kohta [3] ning nõukogu 28. juuni 1990. aasta direktiivi 90/394/EMÜ töötajate kaitsmise kohta tööl kantserogeenidega kokkupuutest tulenevate ohtude eest (kuues üksikdirektiiv direktiivi 89/391/EMÜ artikli 16 lõikes 1 määratletud tähenduses). [4](5) Käesolevas direktiivis ettenähtud meetmed on kooskõlas ohtlike ainete ja valmististe kaubanduses tehniliste tõkete kõrvaldamist käsitlevate direktiivide tehnika arenguga kohandamise komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 76/769/EMÜ I lisa muudetakse vastavalt käesoleva direktiivi lisale.Artikkel 21. Liikmesriigid jõustavad käesoleva direktiivi järgimiseks vajalikud õigusnormid hiljemalt 31. detsembriks 2004. Liikmesriigid teatavad nendest viivitamata komisjonile.Kui liikmesriigid need õigusnormid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga korraldatavas valdkonnas nende poolt vastuvõetud põhiliste siseriiklike õigusnormide teksti.Artikkel 3Käesolev direktiiv jõustub kahekümnendal päeval pärast selle avaldamist Euroopa Liidu Teatajas.Artikkel 4Käesolev direktiiv on adresseeritud liikmesriikidele.Brüssel, 24. veebruar 2004Komisjoni nimelkomisjoni liigeErkki Liikanen[1] EÜT L 243, 11.9.2002, lk 15.[2] EÜT L 262, 27.9.1976, lk 201. Direktiivi on viimati muudetud Euroopa Parlamendi ja nõukogu direktiiviga 2003/53/EÜ (EÜT L 178, 17.7.2003, lk 24).[3] EÜT L 183, 29.6.1989, lk 1. Direktiivi on viimati muudetud Euroopa Parlamendi ja nõukogu määrusega (EÜ) nr 1882/2003 (EÜT L 284, 31.10.2003, lk 1).[4] EÜT L 196, 26.7.1990, lk 1. Direktiivi on viimati muudetud direktiiviga 1999/38/EÜ (EÜT L 138, 1.6.1999, lk 66).--------------------------------------------------LISADirektiivi 76/769/EÜ I lisa muudetakse järgmiselt.1. Punkti 43, Asovärvained, teises veerus asendatakse punkt 1 järgmisega:"1. Asovärvaineid, mis ühe või mitme asorühma reduktiivse jagunemise teel võivad keskkonda eraldada ühte või mitut liites loetletud aromaatset amiini tuvastatavates kontsentratsioonides, st üle 30 miljondiku valmistoodetes või nende värvitud osades, vastavalt nimetatud liites loetletud katsemeetoditele, ei tohi kasutada tekstiil- ega nahktoodetes, mis võivad otse ja kestvalt kokku puutuda inimese naha või suuõõnega, näiteks järgmistes toodetes:- rõivad, voodipesu, käterätid, juuksepaelad, parukad, kübarad, salvrätid ja muud hügieenitarbed, magamiskotid,- jalatsid, kindad, käekellade rihmad, käekotid, rahakotid ja -taskud, portfellid, istmekatted, kaelas kantavad rahakotid,- tekstiilist või nahast mänguasjad ning mänguasjad, millel on tekstiil- või nahkrõivad,- lõpptarbijale kasutamiseks ettenähtud lõng ja kangas."2. Liite punkti 43 lisatakse järgmine tekst:"Katsemeetodite loeteluEuroopa standardiorganisatsioon [1] | Standardi viide ja nimetus | Viitedokument | Asendatava standardi viide |Euroopa Standardikomitee | Nahk – keemilised katsed – teatud asovärvainete sisalduse määramine värvitud nahas | CEN ISO/TS 17234:2003 | Puuduvad |Euroopa Standardikomitee | Tekstiilmaterjalid – meetodid teatud asovärvainetest saadud aromaatsete amiinide sisalduse määramiseks – 1. osa: Teatud asovärvainete kasutamise tuvastamine ilma ekstraheerimiseta | EN 14362-1:2003 | Puuduvad |Euroopa Standardikomitee | Tekstiilmaterjalid – meetodid teatud asovärvainetest saadud aromaatsete amiinide sisalduse määramiseks – 2. osa: Teatud asovärvainete kasutamise tuvastamine kiudude ekstraheerimise teel | EN 14362-2:2003 | Puuduvad |[1] "ESO: Euroopa standardiorganisatsioonid:- "Euroopa Standardikomitee (CEN): rue de Stassart 36, B-1050 Brüssel; tel. (32-2) 550 08 11, faks (32-2) 550 08 19. http://www.cenorm.be- "Euroopa Elektrotehnika Standardikomitee (CENELEC): rue de Stassart 35, B-1050 Brüssel; tel. (32-2) 519 68 71, faks: (32-2) 519 69 19. http://www.cenelec.org- "Euroopa Telekommunikatsiooni Standardiinstituut (ETSI): 650, route des Lucioles, F-06921 Sophia Antipolis; tel. (33) 492 94 42 00, faks: (33) 493 65 47 16. http://www.etsi.org"--------------------------------------------------


title: Komisjoni direktiiv 2008/116/EÜ, 15. detsember 2008 , millega muudetakse nõukogu direktiivi 91/414/EMÜ aklonifeeni, imidaklopriidi ja metasakloori lisamisega toimeainete hulka (EMPs kohaldatav tekst)

text:
               16.12.2008

               ET

               Euroopa Liidu Teataja

               L 337/86

      KOMISJONI DIREKTIIV 2008/116/EÜ,
   15. detsember 2008,
   millega muudetakse nõukogu direktiivi 91/414/EMÜ aklonifeeni, imidaklopriidi ja metasakloori lisamisega toimeainete hulka
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 451/2000 (2) ja (EÜ) nr 1490/2002 (3) on sätestatud üksikasjalikud rakenduseeskirjad direktiivi 91/414/EMÜ artikli 8 lõikes 2 osutatud tööprogrammi kolmanda etapi jaoks ning kehtestatud hinnatavate toimeainete loetelu, pidades silmas nende võimalikku lisamist direktiivi 91/414/EMÜ I lisasse. Aklonifeen, imidaklopriid ja metasakloor kuuluvad kõnealusesse loetellu.

               (2)

               Nende toimeainete mõju inimese tervisele ja keskkonnale on vastavalt määrustes (EÜ) nr 451/2000 ja (EÜ) nr 1490/2002 sätestatud korrale hinnatud mitme kasutusala puhul, mille kohta teavitajad on teinud ettepaneku. Kõnealustes määrustes on sätestatud ka referentliikmesriigid, kes peavad esitama asjaomased hindamisaruanded ja soovitused Euroopa Toiduohutusametile (EFSA) vastavalt määruse (EÜ) nr 1490/2002 artikli 10 lõikele 1. Aklonifeeni ja imidaklopriidi puhul oli referentliikmesriik Saksamaa ning kogu asjaomane teave esitati vastavalt 11. septembril 2006 ja 13. juunil 2006. Metasakloori puhul oli referentliikmesriik Ühendkuningriik ja kogu asjaomane teave esitati 30. septembril 2005.

               (3)

               Hindamisaruannete kohta on liikmesriigid ja EFSA andnud vastastikuseid eksperdihinnanguid ning esitanud need komisjonile aklonifeeni kohta 31. juulil 2008, imidaklopriidi kohta 29. mail 2008 ja metasakloori kohta 14. aprillil 2008 EFSA teaduslike aruannete (4) kujul. Liikmesriigid ja komisjon vaatasid kõnealused aruanded läbi toiduahela ja loomatervishoiu alalises komitees ning need vormistati 26. septembril 2008 komisjoni läbivaatamisaruannetena aklonifeeni, imidaklopriidi ja metasakloori kohta.

               (4)

               Mitmest senisest uuringust on ilmnenud, et aklonifeeni, imidaklopriidi ja metasakloori sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b sätestatud nõuetele eelkõige komisjoni läbivaatamisaruannetes uuritud ja üksikasjalikult kirjeldatud kasutusviiside puhul. Seetõttu on asjakohane lisada need toimeained kõnealuse direktiivi I lisasse, et kõigis liikmesriikides oleks võimalik kõnealuse direktiivi sätete alusel anda välja lube kõnealuseid toimeaineid sisaldavate taimekaitsevahendite kasutamiseks.

               (5)

               Ilma et see piiraks kõnealust järeldust, on vaja koguda teatavate konkreetsete küsimuste kohta täiendavat teavet. Direktiivi 91/414/EÜ artikli 6 lõikes 1 on sätestatud, et toimeaine lisamine I lisasse võib olla seotud teatavate tingimustega. Seepärast on asjakohane nõuda, et aklonifeeni tuleks täiendavalt testida jääkide hindamiseks külvikorrakultuurides ja riskihindamise kinnitamiseks lindude, imetajate, veeorganismide ja muude kui sihtrühma taimede puhul ning et imidaklopriidi tuleks täiendavalt testida riskihindamise kinnitamiseks kasutajate ja töötajate puhul ning lindude ja imetajatele avalduva ohu puhul; sellised uuringud peaks esitama teavitaja. Ka metasakloori puhul on asjakohane koguda teatavate konkreetsete küsimuste kohta täiendavat teavet. Direktiivi 91/414/EMÜ artikli 5 lõikega 5 on ette nähtud, et lisasse kuulumise võib igal ajal läbi vaadata, kui tekib kahtlus, et lõigetes 1 ja 2 osutatud kriteeriume enam ei täideta. Teavitaja on esitanud teabe, mida praeguses etapis peetakse piisavaks, et hinnata teatavate metaboliitide olulisust. Otsust metasakloori klassifitseerimise kohta vastavalt nõukogu 27. juuni 1967. aasta direktiivile 67/548/EMÜ (ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta) (5) ei ole veel lõplikult vormistatud. Sellise otsuse tegemisel võib tekkida vajadus kõnealuseid metaboliite käsitleva täiendava teabe järele. Praeguses etapis arvatakse, et teavitaja on esitanud piisavalt teavet, et saaks hinnata metaboliitide 479M04, 479M08, 479M09, 479M11 ja 479M12 seost vähktõvega. Kui võetakse vastu otsus vastavalt direktiivile 67/548/EMÜ, mille alusel on metasakloor klassifitseeritud kui „võimalik vähktõve põhjustaja”, on vaja täiendavat teavet kõnealuste metaboliitide ja vähktõve vahelise seose kohta. Direktiivi 91/414/EMÜ artikli 6 lõikes 1 on sätestatud, et toimeaine kandmine I lisasse võib sõltuda teatud tingimuste täitmisest. Seepärast peaks metasakloori I lisasse kandmise puhul nõudma täiendava teabe esitamist, juhul kui kõnealune aine on klassifitseeritud direktiivi 67/548/EMÜ alusel.

               (6)

               Enne toimeaine I lisasse kandmist tuleks ette näha mõistlik ajavahemik, et liikmesriigid ja huvitatud isikud saaksid valmistuda toimeaine lisamisest tulenevate uute nõuete täitmiseks.

               (7)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine kandmisega I lisasse, tuleks pärast toimeaine loetelusse kandmist anda liikmesriikidele kuus kuud aega aklonifeeni, imidaklopriidi ja metasakloori sisaldavate taimekaitsevahendite kehtivate kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas esitatud asjakohaste tingimuste täitmine. Liikmesriigid peaksid vastavalt vajadusele olemasolevaid lube muutma, need asendama või tühistama direktiivi 91/414/EMÜ sätete kohaselt. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike III lisa kohaste andmete esitamiseks ja hindamiseks kooskõlas direktiivis 91/414/EMÜ sätestatud ühtsete põhimõtetega.

               (8)

               Varasemad kogemused komisjoni määruse (EMÜ) nr 3600/92 (6) raames hinnatud toimeainete kandmisel direktiivi 91/414/EMÜ I lisasse on näidanud, et kehtivate kasutuslubade valdajate kohustuste puhul, mis on seotud andmetele juurdepääsuga, võib tekkida tõlgendamisraskusi. Et neid edaspidi vältida, on vaja täpsustada liikmesriikide kohustused, eelkõige kohustus kontrollida, et loa valdaja on näidanud juurdepääsu toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele ega loa valdajatele kaasa uusi kohustusi võrreldes I lisa muutmiseks seni vastu võetud direktiividega.

               (9)

               Seepärast on asjakohane direktiivi 91/414/EMÜ vastavalt muuta.

               (10)

               Käesoleva direktiiviga ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid võtavad vastu ja avaldavad käesoleva direktiivi täitmiseks vajalikud õigusnormid hiljemalt 31. jaanuariks 2010. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Nad kohaldavad neid norme alates 1. veebruarist 2010.
   Kui liikmesriigid võtavad need õigusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Vajaduse korral muudavad liikmesriigid direktiivi 91/414/EMÜ kohaselt toimeainetena aklonifeeni, imidaklopriidi ja metasakloori sisaldavate taimekaitsevahendite kehtivaid lube või tühistavad need 31. jaanuariks 2010.
   Eelkõige kontrollivad nad nimetatud tähtpäevaks, kas kõnealuse direktiivi I lisas aklonifeeni, imidaklopriidi ja metasakloori suhtes sätestatud tingimused on täidetud, välja arvatud kõnealuseid toimeaineid käsitleva kande B osas nimetatud tingimused, ning kas loa valdajal on olemas kõnealuse direktiivi artikli 13 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 teevad liikmesriigid iga lubatud taimekaitsevahendi puhul, mis sisaldab aklonifeeni, imidaklopriidi ja metasakloori ainsa toimeainena või ühena mitmest toimeainest, mis kõik on hiljemalt 31. juuliks 2009 kantud direktiivi 91/414/EMÜ I lisa loetelusse, toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnealuse direktiivi VI lisas sätestatud ühtsetele põhimõtetele ning arvestades kõnealuse direktiivi I lisa vastavalt aklonifeeni, imidaklopriidi ja metasakloori käsitlevate kannete B osa. Kõnealuse hindamise alusel määravad nad kindlaks, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast seda toimivad liikmesriigid järgmiselt:

               a)

               vajaduse korral muudavad aklonifeeni, imidaklopriidi või metasakloori kui ainsat toimeainet sisaldava toote puhul toote kasutusluba või tühistavad selle hiljemalt 31. jaanuariks 2014, või

               b)

               juhul, kui toode sisaldab aklonifeeni, imidaklopriidi või metasakloori ühena mitmest toimeainest, muudavad liikmesriigid luba või tühistavad selle hiljemalt 31. jaanuariks 2014 või kuupäevaks, mis on ette nähtud loa muutmiseks või tühistamiseks vastavas direktiivis või vastavates direktiivides, millega asjaomane toimeaine või asjaomased toimeained kanti direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 4
   Käesolev direktiiv jõustub 1. augustil 2009.
   Artikkel 5
   Käesolev direktiiv on adresseeritud liikmesriikidele.

      Brüssel, 15. detsember 2008

            Komisjoni nimel

            komisjoni liige

         Androulla VASSILIOU

      (1)  EÜT L 230, 19.8.1991, lk 1.

      (2)  EÜT L 55, 29.2.2000, lk 25.

      (3)  EÜT L 224, 21.8.2002, lk 23.

      (4)  EFSA Scientific Report (2008) 149, Conclusion regarding the peer review of the pesticide risk assessment of the active substance aclonifen (valminud 31. juulil 2008).

      EFSA Scientific Report (2008) 148, Conclusion regarding the peer review of the pesticide risk assessment of the active substance imidacloprid (valminud 29. mail 2008).

      EFSA Scientific Report (2008) 145, Conclusion regarding the peer review of the pesticide risk assessment of the active substance metazachlor (valminud 14. aprillil 2008).

      (5)  EÜT 196, 16.8.1967, lk 1.

      (6)  EÜT L 366, 15.12.1992, lk 10.

      LISA
      Direktiivi 91/414/EMÜ I lisas oleva tabeli lõppu lisatakse järgmised kanded:

                     Nr

                     Üldnimetus, tunnuskood

                     IUPACi nimetus

                     Puhtus (1)

                     Jõustumine

                     Lisamise aegumine

                     Erisätted

                     „221

                     Aklonifeen
                     CASi nr 74070-46-5
                     CIPACi nr 498

                     2-kloro-6-nitro-3-fenoksüanililiin

                     ≥ 970 g/kg
                     Lisandit fenooli käsitatakse toksikoloogiliselt olulisena ja selle sisaldus ei tohi olla üle 5 g/kg.

                     1. august 2009

                     31. juuli 2019

                     A   OSA
                     Lubatud kasutada üksnes herbitsiidina.
                     B   OSA
                     Kui liikmesriigid hindavad taotlust lubada kasutada aklonifeeni sisaldavat taimekaitsevahendit muuks otstarbeks kui päevalillede puhul, pööravad nad erilist tähelepanu artikli 4 lõike 1 punktis b nimetatud kriteeriumidele ja tagavad, et enne kasutusloa andmist oleks esitatud kogu vajalik teave.
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 26. septembril 2008 aklonifeeni kohta lõplikult vormistatud läbivaatamisaruande järeldusi, eriti selle aruande I ja II liidet.
                     Üldhindamisel peavad liikmesriigid pöörama erilist tähelepanu

                                 —

                                 sellele, et kaubanduslikult toodetud tehnilise materjali üksikasjad oleksid kinnitatud ning et nende toetuseks oleksid esitatud asjakohased analüüsiandmed; toksilisuse toimikus kasutatud katsematerjali tuleks kõnealuste tehnilise materjali üksikasjadega võrrelda ning kontrollida nende vastavust;

                                 —

                                 kasutajate ohutusele; heakskiidetud kasutustingimustes tuleb ette näha piisavate isikukaitsevahendite ja riski vähendamise meetmete võtmine, et vähendada kokkupuudet toimeainega;

                                 —

                                 jääkidele külvikorrakultuurides ning hindama tarbijate kokkupuudet taimekaitsevahenditega toidu kaudu;

                                 —

                                 lindude, imetajate, veeorganismide ja muude kui sihtrühma taimede kaitsele. Seoses nende kindlakstehtud riskidega tuleks vajaduse korral kohaldada riski vähendamise meetmeid, näiteks puhvervööndeid.

                           Asjaomane liikmesriik nõuab, et esitatakse täiendavaid uuringuid külvikorrakultuurides esinevate jääkide kohta ja asjakohast teavet linde, imetajaid, veeorganisme ja muid kui sihtrühma taimi käsitleva riskihindamise kinnitamiseks.
                     Nad tagavad, et teavitaja esitab komisjonile sellised kinnitavad andmed ja teabe kahe aasta jooksul pärast käesoleva direktiivi jõustumist.

                     222

                     Imidaklopriid
                     CASi nr 138261-41-3
                     CIPACi nr 582

                     (E)-1-(6-kloro-3-püridinüülmetüül)-N-nitroimidasolidiin-2-ülideenamiin

                     ≥ 970 g/kg

                     1. august 2009

                     31. juuli 2019

                     A   OSA
                     Lubatud kasutada ainult insektitsiidina.
                     Muude kui sihtorganismide, eelkõige mesilaste ja lindude kaitsmiseks seemnete töötlemise puhul:

                                 —

                                 tohib seemne katmist läbi viia ainult kutselistes seemnetöötlusrajatistes; need rajatised peavad kasutama parimat võimalikku tehnikat, et vältida tolmupilvede tekkimist ladustamisel, transpordil ja kasutamisel;

                                 —

                                 tuleb kasutada asjakohased vahendeid, mis tagavad toimeaine segunemise mullaga võimalikult suures ulatuses ning vähendavad selle puistumist ja tolmupilvede tekkimist. Liikmesriigid tagavad, et töödeldud seemnete märgis sisaldab märkust selle kohta, et seemneid on töödeldud imidaklopriidiga, ning sellel on esitatud kasutusloaga ettenähtud meetmed riski vähendamiseks.

                           B   OSA
                     Kui liikmesriigid hindavad taotlust lubada kasutada imidaklopriidi sisaldavat taimekaitsevahendit muuks otstarbeks kui kasvuhoones kasvatatavate tomatitaimede puhul, pööravad nad erilist tähelepanu artikli 4 lõike 1 punktis b nimetatud kriteeriumidele ja tagavad, et enne kasutusloa andmist oleks esitatud kogu vajalik teave.
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 26. septembril 2008 imidaklopriidi kohta lõplikult vormistatud läbivaatamisaruande järeldusi, eriti selle aruande I ja II lisa.
                     Üldhindamisel peavad liikmesriigid pöörama erilist tähelepanu:

                                 —

                                 kasutajate ja töötajate turvalisusele ning tagama, et kasutustingimustega nähtaks ette piisavad isikukaitsevahendid;

                                 —

                                 sellele, milline on mõju veeorganismidele ja sihtrühma mittekuuluvatele lülijalgsetele, vihmaussidele ja muudele mulla makroorganismidele, ning tagama, et loa andmise tingimused sisaldaksid vajaduse korral asjakohaseid riskide vähendamise meetmeid;

                                 —

                                 mesilaste kaitsele, eelkõige pritsimise ajal, ning tagama, et loa andmise tingimused sisaldaksid vajaduse korral asjakohaseid riskide vähendamise meetmeid.

                           Asjaomased liikmesriigid taotlevad järgmiste andmete esitamist:

                                 —

                                 teave, mis võimaldab täiendavalt hinnata kasutajaid ja töötajaid käsitlevaid riskihindamisi;

                                 —

                                 teave, mis võimaldab hinnata lindudele ja imetajatele avalduvat ohtu.

                           Nad tagavad, et teavitaja esitab komisjonile sellised kinnitavad andmed ja teabe kahe aasta jooksul pärast käesoleva direktiivi jõustumist.

                     223

                     Metasakloor
                     CASi nr 67129-08-2
                     CIPACi nr 411

                     2-kloro-N-(pürasool-1-üülmetüül)atseet-2′,6′-ksülidiid

                     ≥ 940 g/kg
                     Valmistamisel sissejäävat lisandit tolueeni käsitatakse toksikoloogiliselt olulisena ja selle sisaldus ei tohi olla üle 0,01 %.

                     1. august 2009

                     31. juuli 2019

                     A   OSA
                     Lubatud kasutada üksnes herbitsiidina; kasutada kuni 1 kg/ha, samal põllul ainult igal kolmandal aastal.
                     B   OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 26. septembril 2008 metasakloori kohta lõplikult vormistatud läbivaatamisaruande järeldusi, eriti selle aruande I ja II liidet.
                     Üldhindamisel peavad liikmesriigid pöörama erilist tähelepanu

                                 —

                                 kasutajate turvalisusele ja tagama, et kasutustingimustega nähtaks ette piisavad isikukaitsevahendid;

                                 —

                                 veeorganismide kaitsele;

                                 —

                                 põhjavee kaitsele, kui toimeainet kasutatakse tundliku mullastiku ja/või kliimatingimustega piirkondades.

                           Vajaduse korral sisaldavad loa saamise tingimused riskide vähendamise meetmeid ning ohualdiste alade suhtes tuleb käivitada kontrolliprogramme, et kontrollida kõnealuse aine metaboliitide 479M04, 479M08, 479M09, 479M11 ja 479M12 sattumist põhjavette.
                     Kui metasakloori klassifitseeritakse direktiivis 67/548/EMÜ kui „võimalik vähktõve põhjustaja”, nõuavad asjaomased liikmesriigid täiendava teabe esitamist metaboliitide 479M04, 479M08, 479M09, 479M11 ja 479M12 ja vähktõve vahelise seose kohta.
                     Nad tagavad, et teavitajad esitavad kõnealuse teabe komisjonile kuue kuu jooksul alates sellisest klassifitseerimisotsusest teatamisest.”

         (1)  Täpsemad andmed toimeainete identifitseerimise ja määratlemise kohta on esitatud läbivaatamisaruandes.